Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 30/12/7710	Stará Ľubovňa, 16.4.2012
EEČ : 2-59-12-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Stará Ľubovňa
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
dňa 22.09.2011 okolo 15.30 hod.  v katastrálnom území obce Lomnička XXXXX. XXXXX v lesnom poraste z parcely KN-C č. 1098, ktorá patrí do lesného pôdneho fondu, zrúbal a odcudzil 1 ks smreka o stredovom priemere 0,10 m a dĺžke 10,37 m, čím pre Vojenské lesy a majetky SR š.p. XXXXX spôsobil škodu vo výške 2,40 €.
Podľa §216 odsek 2 Trestného poriadku je určená skúšobná doba pre XXXXX obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Poverený príslušník Obvodného oddelenie PZ Podolínec uznesením sp. zn. ORP-3/PD-SL-2012 z 19.01.2012 začal trestné stíhanie a vzniesol obvinenie XXXXX pre prečin krádeže podľa § 212 ods. 2 písm. d/ Tr. zák.

	Tento prečin mal obvinený spáchať tak, že dňa 22.09.2011 okolo 15.30 hod.  v katastrálnom území obce Lomnička okr. XXXXX v lesnom poraste z parcely KN-C č. 1098, ktorá patrí do lesného pôdneho fondu, zrúbal a odcudzil 1 ks smreka o stredovom priemere 0,10 m a dĺžke 10,37 m, čím pre Vojenské lesy a majetky SR š.p. XXXXX spôsobil škodu vo výške 2,40 €.

   	Obvinený sa k spáchanému trestnému činu doznal v celom rozsahu.  Vyhlásil, že spáchal skutok, za ktorý je stíhaný a nie sú pochybnosti o tom, že jeho vyhlásenie bolo vykonané slobodne vážne a zrozumiteľne.

  Jej priznanie je v súlade so svedeckou výpoveďou  zástupcu poškodenej organizácie XXXXX a ostatnými listinnými dôkazmi nachádzajúcimi sa v spise, ako sú náčrt, fotodokumentácia, odborným vyjadrením, záznamom hliadky, katastrálnou mapou, správami o povesti a odpisom z registra trestov. V predmetnej trestnej veci bola vykonaná mediácia na okresnom súde, pri ktorej zástupca poškodeného uviedol, že si neuplatňujú žiadnu náhradu škody.  

Zástupca poškodeneného ďalej uviedol, že pri tomto výrube nedošlo k ohrozeniu živočíchov a rastlín a nedošlo ani k ohrozeniu porastu alebo jeho narušeniu.

Obvinený je z miesta bydliska   hodnotený kladne.  Podľa odpisu z registra trestov doposiaľ  súdne trestaný nebol. 

 Obvinený súhlasí s postupom podľa § 216 ods. 1 Tr. por.

 Vzhľadom na to, že v tejto veci boli splnené podmienky na uvedený postup, bolo potrebné trestné stíhanie podmienečne zastaviť. Obvinenému bola určená skúšobná doba v trvaní 12 mesiacov, ktorá je primeraná.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavol Pitoňák
prokurátor